
CAPITOLUL I. 
Dispoziţii generale

Secțiunea 1
Definiţie, scopuri şi obiective
1.1.- Definiție: P.A.A.R. cuprinde riscurile potențiale identificate la nivelul teritorial administrativ al localității Liebling împreună cu localitățile aparținătoare (sate aparținătoare), Iosif și Cerna, măsurile, acțiunile și resursele necesare pentru managementul riscurilor respective.
Faţă de importanţa şi complexitatea riscurilor contemporane şi a mizei economice subscrise acestora, este esenţial de a avea o viziune globală asupra riscurilor existente şi a metodelor/mijloacelor  de prevenire şi de intervenţie la dispoziţie.
1.2.- Scopurile P.A.A.R. sunt:

- asigură cunoașterea de către toți factorii implicați a sarcinilor și atribuțiilor ce le revin premergător, pe timpul și după apariția unei situații de urgență;

- creează un cadru unitar și coerent de acțiune pentru prevenirea și gestionarea riscurilor generatoare de situații de urgență;

- asigură un răspuns optim în caz de urgență, adevcat fiecărui tip de risc identificat.
1.3- Obiectivele P.A.A.R.:
a)- asigurarea prevenirii riscurilor generatoare de situații de urgență, prin evitarea manifestării acestora, reducerea frecvenței de producere ori limitarea consecințelor lor, în baza concluziilor rezultate în urma identificării și evaluării tipurilor de risc, conform schemei cu riscurile teritoriale;
b)- amplasarea și dimensionarea unităților operative și a celorlalte forțe destinate asigurării funcțiilor de sprijin, privind prevenirea și gestionarea situațiilor de urgență;
c)- stabilirea concepției de intervenție în situații de urgență și elaborarea planurilor operative;

d)- alocarea și optimizarea forțelor și mijloacelor necesare prevenirii și gestionării situațiilor de urgență.

     Secțiunea a 2-a
Responsabilităţi privind analiza şi acoperirea riscurilor

2.1.- Acte normative de referință:
- Legea nr.481 din 8 noiembrie privind Protecția Civilă;

- Legea nr. 307 din 12 iulie 2006 privind apărarea împotriva incendiilor;

- H.G. 1491/2004, privind aprobarea Regulamentului – cadru privind structura organizatorică, atribuțiile, funcționarea și dotarea comitetelor și centrelor operative pentru situații de urgență;
- H.G.R nr. 557/2016 pentru aprobarea repartizării principalelor funcții de sprijin pe care le asigură ministerele, celelalte organe centrale și organizațiile neguvernamentale privind prevenirea și gestionarea situațiilor de urgență, publicată în Monitorul Oficial nr. 9 din 4 ianuarie 2005;

- HOTĂRÂREA nr. 642 din 29 iunie 2005 pentru aprobarea Criteriilor de clasificare a unităților administrativ-teritoriale, instituțiilor publice și operatorilor economici din punct de vedere al protecției civile, în funcție de tipurile de riscuri specifice;
- O.G. 21 din 15 aprilie 2004 privind Sistemul Național de Management al Situațiilor de Urgență, aprobată prin Legea 15 din 28 feb. 2005 pentru aprobarea Ordonanței de urgență a Guvernului nr. 21/2004 privind Sistemul Național de Management al Situațiilor de Urgență;

- O.U. nr. 1 din 29 ianuarie 2014 privind unele măsuri în domeniul managementului situațiilor de urgență, precum și pentru modificarea și completarea OUG nr. 21/2004 privind Sistemul Național de Management al Situațiilor de Urgență;

-Ordinul M.A.I. nr 132 din 29 ianuarie 2007 pentru aprobarea Metodologiei de elaborarea a Planului de analiză și acoperire a riscurilor si Structurii-cadru a Planului de analiză și acoperire a riscurilor;
-ORDIN M.A.I. nr. 181 din 12 august 2010 pentru aprobarea Regulamentului privind gestionarea situațiilor de urgență specifice tipurilor de risc repartizate Ministerului Afacerilor Interne;

2.2. Structuri organizatorice implicate:


- Consiliul Local al comunei Liebling

- Primăria comunei Liebling


- Comitetul Local pentru Situații de Urgență al comunei Liebling


- Poliția comunei Liebling


- Dispensarul Medical al comunei Liebling


- Operatori economici din comuna Liebling


- Instituții publice: Școala Gimnazială Liebling 

2.3 Responsabilități ale organismelor și autorităților cu atribuții în domeniu
L I S T A 
activităților specifice care se îndeplinesc în cadrul 
FUNCȚIILOR DE SPRIJIN

( Bază: HGR-557/2016)

1. Monitorizarea pericolelor și riscurilor specifice, precum și a efectelor negative ale acestora:

A. Centralizarea datelor și informațiilor privind monitorizarea pericolelor și riscurilor specifice, precum și ale efectelor negative ale acestora:
Comitetul pentru situații de urgență, Primăria comunei Liebling, Inspectoratul Județean pentru situații de Urgență Timiș

B. Monitorizarea pericolelor:
a) –factori de mediu, calitatea aerului –Responsabilul de mediu de la Primărie și de la agenții economici factori de risc, Inspectoratul pentru protecția mediului Timiș;
b) – cutremure- Responsabilul de mediu de la Primărie și de la agenți economici factori de risc, Inspectoratul pentru protecția mediului Timiș;

c) – fenomene hidrologice pe cursurile de apă și a calității apei- Serviciu de Gospodărire a Apelor- Apele Române Timiș;

d) – principalele lucrări hidrotehnice – administratorul lucrării
e) –starea de sănătate a poplației Dispensarul medical– medicii de familie;
f) –transporturi de substanțe chimice periculoase – Poliția comunei Liebling, Inspectoratul județean pentru situații de urgență Timiș;

g) –siguranța în construcții – Biroul de urbanism și amenajarea teritoriului, disciplina în construcții din cadrul Primăriei comunei Liebling, Inspectoratul de stat în construcții Județean Timiș;
h) Obiectivele economice sursă de risc – comitetul pentru situații de urgență prin inspectoratul de specialitate, Inspectoratul județean pentru situații de urgență Timiș;
i) Transporturi de materiale explozive militare

j) Pericole pentru rețele de comunicații și informatice –Serviciul de telecomunicații speciale Timiș;
k) Siguranța alimentelor – circa sanitar-veterinară Liebling, Direcția sanitar-veterinară Timiș.

C. Evaluarea riscurilor specifice:

a) îmbolnăviri în masă –Direcția de sănătate publică Timiș;

b)  epizotii/zoonoze- Direcția sanitar-veterinară- Dispensarul veterinar Liebling;
c) căderi de obiecte cosmice- primăria comunei, Inspectoratul județean pentru situații de urgență Timiș;
d) ameninţări biologice - dispensarul comunei, Direcţia Judeţeană de Sănătate Publică Timiș;

e)  ameninţări ecologice - Inspectorat pentru protecţia mediului Timiș;

D.Evaluarea efectelor negative;

a) ale situaţiilor de urgenţă care s-au produs - comitetul local pentru situaţii de urgenţă;
b) ale stărilor potenţial generatoare de situaţii de urgenţă - conform responsabilităţilor de monitorizare şi evaluare a pericolelor şi riscurilor specifice .

2. Informarea, înştiinţarea, avertizarea :

A. Informarea si educarea preventivă a populaţiei și salariaţilor:
- pentru populaţie şi salariaţi - Primăria comunei Liebling  prin Comitetul local pentru situaţii de urgenţă;

a) - pentru salariaţi - Conducerea instituţiilor prin Comitetul pentru situaţii de urgenţă de la instituţii (acolo unde sunt -la agenţii cu factor de risc);
b) - Inspectoratul Şcolar Judeţean prin conducerea Şcolii Gimnaziale Liebling;
c) - Dispensarul comunei, medicii de familie - pentru întreaga populaţie ;
d) - Mass-media.

B. Înştiinţarea autorităţilor administraţiei publice locale a comunei Liebling
a)- asupra stărilor potenţial generatoare de situaţii de urgenţă - autorităţile administraţiei publice judeţene de specialitate cu responsabilităţi de monitorizare a pericolelor şi riscurilor specifice. Inspectoratul Judeţean pentru situaţii de Urgenţă;
b)- asupra producerii situaţiilor de urgenţă - administratorii agenţilor surse de risc sau, după caz, administratorii proprietăţilor afectate .

C. Avertizarea populaţiei și salariaţilor:
a)- prin sisteme şi mijloace tehnice de avertizare şi alarmare publică - sirena comitetului local pentru situaţii de urgenţă şi sirenele agenţilor economici factor de risc de pe cuprinsul comunei Liebling;
b)- prin mass-media – presă;
3. Planificarea şi pregătirea resurselor şi serviciilor :

a)- pentru intervenţie operativă - comitetul local şi comitetele agenţilor economici sursă de risc pentru situaţii de urgenţă din comuna Liebling;

b)- pentru punerea la dispoziţie, conform legii, a unor resurse materiale şi umane - prin planul de cooperare pe plan local şi prin Oficiul pentru Mobilizare a Economiei şi Pregătirea Teritoriului pentru Apărare Timiș;
c)- asigurarea finanţărilor măsurilor de protecţie - bugetul local, bugetele agenţilor economici, bugetul C.J.T.
4. Comunicaţii şi informatică:

a)- asigurarea funcţionării reţelei de comunicaţii-informatică pentru managementul situaţiilor de urgenţă – Romtelecom Timiș, centrele de calcul ale agenţilor economici;

b)- asigurarea legăturilor de telecomunicaţii speciale - Serviciul de telecomunicaţii speciale Timiș, Inspectoratul Judeţean pentru situaţii de urgenţă. Comitetul local şi celulele pentru situaţii de urgenţă agenţilor economici;
c)- refacerea operativă a sistemului public de comunicaţii - operatorii de telefonie fixă şi mobilă din zonă;
5. Căutarea, descarcerarea şi salvarea persoanelor:

a)- căutarea-salvarea prin structuri operative specializate - Serviciul voluntar pentru Situaţii de Urgenţă al comunei Liebling, Inspectoratul judeţean pentru situaţii de urgenţă Timiș;

b)- spitalizare şi triaj medical - dispensarul, medicii de familie, Autoritatea de Sănătate Publică Timiș;
c)- transport sanitar şi evacuare cu mijloace de intervenţie specifice - maşini personale şi puse la dispoziţie de instituţii şi agenţii economici de stat sau particulari;

d)-căutarea şi salvarea persoanelor - la solicitarea Primăriei comunei Liebling, serviciile Salvamont şi alte servicii de profil;

6. Evacuarea persoanelor, populaţiei sau bunurilor periclitate:

a)- asigurarea protecţiei persoanelor cu funcţii de conducere din Primăria comunei Liebling şi a conducătorilor agenţilor economici sursă de risc, în locurile în care aceştia vor fi evacuaţi şi a pazei noilor sedii de lucru, precum şi a reşedinţelor puse la dispoziţie - Poliţia locală, Serviciile de pază de la agenţi economici;

b)- asigurarea locală a măsurilor pentru evacuare - comitetul local şi celulele operatorilor economici sursă de risc pentru situaţii de urgenţă de pe raza comunei Liebling;

c)- evidenţa populaţiei evacuate - serviciul de evidenţă a populației
d)- asigurarea primirii şi cazării persoanelor evacuate - conform Planului de evacuare în raport cu situaţia spaţiilor de cazare (existente şi care se amenajează la nevoie ):

e)- instalarea taberelor de evacuaţi - conform Planului de evacuare ;

f)- recepţia şi depozitarea bunurilor evacuate - fiecare unitate pentru bunurile proprii ;

g)- evacuarea animalelor - Comitetul local pentru situaţii de urgenţă împreună cu dispensarul veterinar Liebling
h)- evacuarea valorilor culturale importante şi a bunurilor de patrimoniu - Comitetul local pentru situaţii de urgenţă al comunei Liebling
i)- evacuarea spitalelor (dispensarelor), azilurilor de bătrâni, caselor de copii - ministerele care au în subordine astfel de instituţii, cooperare cu comitetul local pentru situaţii de urgenţă al comunei (Nu este cazul)

j)- securitatea şi paza zonelor evacuate - Poliţia Liebling, jandarmi, serviciile de pază de la obiective ;

k)-controlul circulaţiei - serviciul circulaţie din cadrul Poliţiei Timiș. în cooperare cu Poliţia Liebling;

l)-evacuarea fondului arhivistic - Compartimentul arhivă din cadrul Consiliului local Liebling şi compartimentele de arhivă de la agenţii economici şi instituţiile de învăţământ;
7. Acordarea asistenţei medicale de urgenţă:

a)-  dispensarele umane din zonă;

b)- instalarea spitalului de campanie - Inspectoratul judeţean pentru situaţii de urgenţă împreună cu unităţi ale Ministerului Apărării Naţionale din zonă;

c)- acordarea asistenţei medicale pentru structurile de intervenţie operativă-Dispensar Uman Liebling, Direcţia de sănătate publică Timiș;

d)- acordarea asistenţei medicale de urgenţă - Dispensar Uman Liebling ;

e)- acordarea primului ajutor premedical - Dispensar Uman Liebling;

f)- asigurarea de medicamente şi instrumentar medical - Dispensar Uman Liebling. Direcţia de sănătate publică Timiș;

8. Prevenirea îmbolnăvirilor în masă:

a)stabilirea dimensiunilor şi condiţiilor de carantină - Dispensar Uman Liebling, Direcţia de sănătate publică Timiș, Direcţia sanitar-veterinară Timiș ;

b)- securitatea şi paza perimetrului zonei de carantină - Poliţia comunei 

c)- măsuri profilactice - Dispensar Uman Liebling, Serviciul Public pentru Situaţii de Urgenţă Liebling, Direcţia de sănătate publică Timiș, Direcţia sanitar-veterinară Timiș;

9. Localizarea şi stingerea incendiilor:

a)- localizarea, limitarea propagării, stingerea şi lichidarea consecinţelor incendiilor, inclusiv a incendiilor în masă –SVSU Liebling, Inspectoratul judeţean pentru situaţii de urgenţă Timiș, echipele specializate de la agenţi economici, populaţie ;

10. Neutralizarea efectelor materialelor periculoase:
a)-stabilirea perimetrelor de securitate - Inspectoratul judeţean pentru situaţii de urgenţă, conducătorii instituţiilor sursă de risc afectate;

b)-evacuarea locală a populaţiei existente în interiorul perimetrului de securitate - Comitetul local pentru situaţii de urgenţă. Inspectoratul judeţean pentru situaţii de urgenţă ;

c)-intervenţia operativă cu mijloace şi materiale de neutralizare a efectelor materialelor periculoase - SVSU Liebling, agenţii economici care au utilaje specifice, Inspectoratul judeţean pentru situaţii de urgenţă:

            11. Asigurarea  transportului şi a mijloacelor de intervenţie, persoanelor evacuate şi altor surse:
a)- asigurarea transportului rural pentru realizarea evacuării - agenţii economici de stat şi privaţi care deţin mijloace de transport în comun;

b)- stabilirea şi pregătirea punctelor de îmbarcare a evacuaţilor din zonele afectate, în termen de 2 ore de la declararea stării de urgenţă - Comitetul local pentru Situaţii de Urgenţă, inspectoratul judeţean pentru situaţii de urgenţă, prin Planul de evacuare ;

c)- realizarea graficului de transport şi asigurarea mijloacelor necesare pentru efectuarea evacuării, în termen de 6 ore de la declararea stării de urgenţă - Comitetul local pentru situaţii de Urgenţă, Inspectoratul judeţean pentru situaţii de urgenţă, prin Planul de evacuare;
d)- asigurarea transportului pentru persoanele şi bunurile evacuate - agenţii economici de stat şi privaţi care deţin mijloace de transport în comun şi de transport materiale din zonă , stabiliţi prin Planul de evacuare;
e)- supravegherea, fluidizarea şi controlul circulaţiei auto – Poliţia Liebling;
f)- controlul şi evidenţa autoevacuării- comitetul local pentru situaţii de urgență;

g)-transportul resurselor necesare pentru intervenţie şi asistenţă de primă necesitate în situaţii de urgenţă - Inspectoratul judeţean pentru situaţii de urgenţă, Oficiul de Mobilizare a Economiei şi pregătirea Teritoriului pentru Apărare (OMEPTA), conform Planului de aprovizionare ;

12. Efectuarea lucrărilor publice şi inginereşti de reabilitare la construcţiile, instalaţiile şi amenajările afectate:

a)- evaluarea rapidă a stabilităţii structurilor şi stabilirea măsurilor de intervenţie în primă urgenţă la construcţiile vulnerabile şi care prezintă pericol public - Biroul Urbanism de la Primăria comunei. Inspectoratul de Stat în construcţii Judeţean Timiș;

b)- nominalizarea responsabilităţilor în realizarea măsurilor de intervenţie de primă urgenţă - Biroul Urbanism de la Primăria comunei, Inspectoratul de Stat în construcţii Judeţean Timiș;

c)- efectuarea lucrărilor publice şi inginereşti la construcţiile, instalaţiile şi amenajările afectate - instituţiile publice, la obiectivele din subordine/coordonare;

13. Asigurarea apei şi hranei pentru persoanele şi animalele afectate sau evacuate :

a)- asigurarea apei şi hranei pentru persoane :

în primele 72 ore de la evacuare sau la instituirea stării de alertă, după caz - comitetul local pentru situaţii de urgenţă;

ulterior primelor 72 de ore, până la încetarea evacuării sau a situaţiei de urgenţă - Administraţia Naţională a Rezervelor de Stat;

b)- asigurarea apei şi hranei pentru animale - comitetul local pentru situaţii de urgenţă, prin Direcţia generală pentru agricultură şi industrie alimentară Timiș;
c)- verificarea şi asigurarea apei potabile, prepararea şi distribuirea hranei pentru persoanele evacuate sau afectate - Circa san.-vet. Timiș, Dispensar Uman Liebling;

14. Asigurarea cazării şi adăpostirii persoanelor afectate sau evacuate:
a)- asigurarea măsurilor necesare pentru realizarea protecţiei şi cazării populaţiei în adăposturi colective - Comitetul local pentru situaţii de urgenţă prin spaţiile de cazare stabilite în Planul de evacuare;
15. Asigurarea energiei pentru iluminat şi alte utilităţi:

a)- asigurarea autonomiei energetice pentru fiecare facilitate critică de răspuns la urgenţă, pentru minim 72 de ore - conducătorul/administratorul fiecărei facilităţi;

b)- asigurarea energiei electrice – ENEL Timiș;
c)- refacerea operativă a avariilor produse în reţelele de transport şi distribuţie a energiei electrice -ENEL Timiș;
16.  Efectuarea depoluării şi decontaminării:

a)- supravegherea gradului de contaminare în perimetrul raioanelor de intervenţie - Inspectoratul judeţean pentru situaţii de urgenţă;

b)- aplicarea măsurilor de limitare a împrăştierii substanţelor poluante sau conta-

minatoare pentru asigurarea protecţiei populaţiei surprinse în perimetrul raioanelor de intervenţie - SVSU, formaţiunile NBC din cadrul structurilor de Protecţie civilă ale comitetului local şi ale agenţilor economici care au astfel de structuri, Poliţia, Inspectoratul judeţean pentru situaţii de urgenţă . etc. ;

c)- efectuarea depoluării şi decontaminării, Inspectoratul pentru protecţia mediului Timiș, Sistemul de gospodărire a apelor Timiș, Inspectoratul judeţean pentru situaţii de urgenţă ;

d)- stabilirea priorităţilor pentru monitorizarea gradului de contaminare şi centralizarea datelor privind contaminarea teritoriului oraşului - Inspectoratul judeţean pentru situaţii de urgenţă, Agenţia pentru protecţia mediului Timiș;

e)- stabilirea priorităţilor pentru efectuarea decontaminării şi depoluării - Inspectoratul judeţean pentru situaţii de urgenţă, Agenţia pentru protecţia mediului Timiș;

f)- asigurarea operativă a forţelor şi mijloacelor de sprijin precum şi a materialelor necesare pentru realizarea decontaminării populaţiei, căilor rutiere şi clădirilor - eşaloanele superioare pentru operatori economiçi din subordine/coordonare. Agenţie pentru protecţia mediului Timiș, Sistemul de gospodărire a apelor Timiș inspectoratul judeţean pentru situaţii de urgenţă şi, la solicitarea comitetului local pentru situaţii de urgenţă, personalul din unităţile specializate cu materialele necesare, puse la dispoziţie de M.A.I. prin Inspectoratul judeţean pentru situaţii de urgenţă ;

- analiza şi controlul alimentelor - la Laboratorul sanitar-veterinar situat la Circa san-vet Timișoara;

g)- supravegherea gradului de contaminare, evaluarea efectelor asupra sănătăţii şi monitorizarea stării de sănătate a populaţiei - Dispensar Uman Liebling, Direcţia de sănătate publică Timiș;

h)- efectuarea decontaminării populaţiei;

i)- supravegherea gradului de contaminare în mediul urban şi rural, evaluarea efectelor şi realizarea decontaminării - în mediul rural, prin duşuri organizate în corturi sau săli speciale, de către Inspectoratul judeţean pentru situaţii de urgenţă (maşini speciale de decontaminare personal), cu materiale asigurate de IJSU ;

j)- supravegherea gradului de contaminare a culturilor, fânețelor şi păşunilor, evaluarea efectelor directe şi indirecte asupra oamenilor şi animalelor - compartimentul agricol din cadrul Primăriei Liebling. Direcţia gen. pentru Agricultură şi Industrie Alimentară Timiș, Centrul județean de consultanţă agricolă Timiș;

k)- decontaminarea terenurilor - compartimentul agricol din cadrul Primăriei Liebling;
l)- supravegherea gradului de contaminare a păşunilor, evaluarea efectelor directe şi indirecte asupra animalelor şi oamenilor , realizarea decontaminării - compartimentul agricol din cadrul Primăriei Liebling, Direcţia gen. Pentru Agricultură şi Industrie Alimentară Timiș, Centrul județean de consultanţă agricolă Timiș, Direcţia sanitar veterinară Timiș;

m)- realizarea decontaminării animalelor şi produselor vegetale şi animale - compartimentul agricol şi cadastru din cadrul Primăriei Liebling, Direcţia gen. pentru Agricultură şi Industrie Alimentară Timiș, Direcţia sanitar veterinară Timiș;

n)- supravegherea gradului de contaminare, evaluarea efectelor asupra mediului şi depoluarea cursurilor de apă - SGA - formaţia de lucru Timiș, SGA Apele Române Timiș;

17. Menţinerea şi restabilirea ordinii publice:

a)- menţinerea şi restabilirea ordinii publice – Poliţia Liebling, oameni de ordine stabiliţi de primar;

b)- menţinerea ordinii publice – Poliţia Liebling;

c)-sprijin logistic pentru restabilirea ordinii publice - Consiliul local Liebling, Ministerul Apărării Naţionale prin Inspectoratul judeţean pentru situaţii de urgenţă ;

d)- stabilirea, potrivit competenţelor, a legalităţii intervenţiei - compartimentul juridic şi contencios administrativ din cadrul Primăriei comunei Liebling.

   18. Logistica intervenţiilor:

a)- asigurarea bazei materiale pentru realizarea funcţiilor de sprijin :

b)-pentru consiliul local - fiecare organ de specialitate al administraţiei locale pe domeniul lui de activitate, precum şi pentru obiectivele din coordonare/subordine în cooperare cu eşaloanele de la judeţ;

c)- pentru agenţi economici - eşaloanele imediat superioare şi consiliul local;

19. Reabilitarea zonei afectate:

a)- restabilirea stării provizorii de normalitate - Ministerul Administraţiei şi Internelor, Consiliul Judeţean şi celelalte ministere (instituţii) pentru obiectivele din coordonare/subordonare, pe domeniile de competenţă ;

20. Acordarea de ajutoare de primă necesitate, despăgubiri, asistenţă socială şi religioasă:

a)- acordarea de ajutoare umane de primă necesitate pentru populaţia afectată - se stabilesc de Consiliul Judeţean, Inspectoratul judeţean pentru situaţii de urgenţă şi Administraţia Naţională a Rezervelor de Stat ;

b)- asigurarea asistenţei umanitare de urgenţă pentru un număr de până 1a 3.000 de victime, prin resurse şi infrastructură proprie - Crucea Roşie de la judeţ:

c)- acordarea de ajutoare şi despăgubiri financiare pentru populaţie, agenţi economici, instituţii - Ministerul Muncii, Solidarităţii Sociale şi Familiei, Consiliul judeţean, Consiliul local, Ministerul Agriculturii Pădurilor şi Dezvoltării Rurale ;

d)- stabilirea şi aplicarea măsurilor de asistenţă socială - compartimentul de asistenţă socială din cadrul Primăriei comunei Liebling;

e)- acordarea asistenţei religioase şi sociale - organizaţiile religioase legal constituite cu reprezentanţi în cadrul comunei Liebling, cu sprijinul Direcţiei pentru Cultură, Culte şi Patrimoniu Cultural Naţional al jud. Timiș;

f)- acordarea asistenţei psihologice - Compartimentul de asistenţă socială al Primăriei Liebling, psihologi de la cabinete particulare de specialitate in Timișoara.
            CAPITOLUL II
Caracteristicile teritoriului administrativ al comunei Liebling

Secţiunea 1
 Amplasarea geografică şi relief

         Comuna Liebling este situată în partea de SV a judeţului Timiş, în zona de câmpie, la o distanţă de 35 Km faţă de municipiul Timişoara, reşedinţă a judeţului Timiş, pe drumul județean DJ 693 B.

În subordinea administrativă, comuna Liebling are următoarele localităţi: Liebling, centrul administrativ, satul Cerna în partea de est şi Iosif în partea de vest, situate la o distanţă  de 8 Km, respectiv 5 Km faţă de centrul de comună.

a) - suprafaţă, vecinătăţi :
Comuna Liebling se află situată în zona de câmpie a judeţului şi are o suprafaţă totală de 8222 ha din care:

                          - 7457 ha teren agricol   

                          -   765 terenuri neagricole  
Cele mai apropiate oraşe sunt Timişoara la 35 Km, Deta la 32 Km, Ciacova la 20 Km şi Gătaia la 25 Km. Comuna Liebling se învecinează la V cu comuna Jebel, la NV cu comuna Pădureni, la N cu satul Unip, la NE cu satul Stamora Română, la S cu satul Folea şi la SE cu satul Berini.

     b)- forme de relief, specificităţi, influente :
     Relieful este format din câmpie cu aspect aproape neted. Teritoriul comunei se află situat în zona de câmpie joasă cu altitudini cuprinse între 75,0 – 85, 0 m.

Teritoriul câmpiei integrat în partea de vest a ţării   s-a format la începutul erei cuatemare în urma unor mari frământări tectonice.
    c)-caracteristici pedologice ale solului :
     Solul oferă condiţii favorabile pentru cultura plantelor agricole, îndeosebi pentru cultura cerealelor, dar şi a plantelor tehnice şi furajere. Cea mai mare parte este ocupată de cernoziomuri şi soluri brune.
    Alcătuirea litologică menţionează o mare eterogenitate de roci eruptive, metamorfice şi sedimentare. 
     Zona de câmpie aste formată dintr-o succesiune de straturi aluviale – argile, maline, lehnuri, nisipuri şi pietrişuri dispuse pe un fundament eruptivo – cristalin.
     Litologia diversă a zonei cât şi nivelul freatic ridicat a determinat o mare diversitate a învelişului de sol. 

Secțiunea a 2-a

Caracteristici climatice
a) regimul climatic, specificităţi, influente:
     Sub raport climatic așezarea în Câmpia de Vest are ca importanță în primul rând spațiul deschis față de curenții atmosferici de la nord-vest, iernile relativ blânde și destul de sărace în precipitații, verile foarte călduroase.
     Clima este continental moderată, cu influenţe climatice oceanice şi submediteraniene şi se caracterizează prin temperaturi medii anuale de 10ºC - 11ºC, temperaturi medii de -2ºC în ianuarie şi de 23ºC în iulie. 

b) regimul precipitaţiilor- cantităţi lunare si anuale, valori medii, valori extreme înregistrate, vârfuri istorice
     Media multianuală a precipitaţiilor se situează între 500 şi 600 mm precipitaţii anuale.

     Vânturile dominante sunt cele de nord, nord-est, est şi sud-est, iar viteza medie este cuprinsă între 1,4 – 3,8 m/s.
     Zăpada prezintă grosimi medii de 20 – 45 cm, iar perioada de apariţie fiind între lunile noiembrie şi martie.  
     În continuare vom prezenta sub forma unor tabele media lunară, maxima absolută şi minima absolută pe parcursul mai multor ani, conform datelor furnizate  de Direcţia Regională de Statistică Timiş. 
         De asemenea prezentăm în continuare un tabel cu cantităţile lunare şi anuale de precipitaţii:

PRECIPITAŢII  ATMOSFERICE

Cantitatea  lunară şi anuală         

                                                                                                                                               mm
	
	Perioada
	Anul:

	
	1901-1990
	2000
	2001
	2002
	2003

	Cantitatea lunară
	
	
	
	
	

	Ianuarie
	40,2
	21,5
	35,4
	8,7
	69,0

	Februarie
	38,6
	8,5
	18,6
	10,5
	26,7

	Martie
	37,6
	45,1
	58,8
	7,6
	10,2

	Aprilie
	48,1
	34,3
	79,6
	47,1
	46,3

	Mai
	64,6
	31,5
	31,8
	53,1
	51,4

	Iunie
	81,1
	40,9
	130,2
	74,8
	80,5

	Iulie
	57,7
	25,3
	58,6
	62,2
	55,4

	August
	50,9
	8,6
	30,6
	98,6
	4,2

	Septembrie
	42,9
	23,7
	146,5
	48,2
	66,3

	Octombrie
	49,5
	1,8
	15,4
	52,6
	113,2

	Noiembrie
	49,3
	20,6
	66,1
	42,7
	31,3

	Decembrie
	48,9
	34,5
	14,0
	66,7
	22,5

	Cantitatea anuală
	609,4
	296,3
	685,6
	572,8
	577,0


c) - temperaturi - lunare si anuale, valori medii, valori extreme înregistrate - vârfuri istorice
                                                                                                                                grade Celsius
	
	Perioada

1901-1990
	Anul

	
	
	2000
	2001
	2002
	2003

	Media lunară
	
	
	
	
	

	Ianuarie
	     - 1,6
	-2,8
	2,3
	-0,8
	-2,5

	Februarie
	       0,5
	2,8
	3,3
	5,6
	-4,7

	Martie
	       5,7
	5,7
	9,4
	8,3
	4,7

	Aprilie
	     11,1
	14,8
	10,7
	11,6
	10,4


	Mai
	     16,3
	18,7
	17,8
	19,4
	20,2

	Iunie
	     19,5
	21,7
	18,7
	21,8
	22,8

	Iulie
	     21,4
	22,0
	22,2
	23,7
	22,4

	August
	     20,8
	24,0
	22,9
	21,1
	24,2

	Septembrie
	     16,8
	16,7
	15,1
	16,2
	16,2

	Octombrie
	     11,2
	13,2
	13,3
	11,4
	9,0

	Noiembrie
	       5,7
	9,6
	3,5
	8,5
	7,5

	Decembrie
	       1,2
	2,8
	-3,3
	0,3
	1,3

	Media anuală
	     10,7
	12,4
	11,3
	12,3
	11,0

	Amplitudinea anuală
	     23,0
	26,8
	26,2
	24,5
	28,9


 TEMPERATURA  AERULUI

Maxima absolută lunară şi anuală
                                                                                                             grade Celsius
	
	Perioada:
	Anul
	Anul
	Anul
	Anul

	
	1901-1990
	Anul
	2000
	Ziua
	2001
	Ziua
	2002
	Ziua
	2003
	Ziua

	Media absolută lunară
	
	
	
	
	
	
	
	
	
	

	Ianuarie
	17,4
	1979
	10,3
	21
	18,0
	7
	16,6
	31
	9,8
	4

	Februarie
	19,7
	1966
	15,0
	7
	18,9
	8
	18,1
	27
	9,6
	31

	Martie
	28,2
	1952
	23,5
	29
	27,2
	25
	22,4
	15
	21,1
	29

	Aprilie
	32,0
	1950
	28,9
	18
	26,5
	30
	24,3
	29
	29,1
	30

	Mai
	34,5
	1950
	31,5
	28
	30,3
	18
	31,2
	25
	33,3
	8

	Iunie
	38,4
	1938
	37,5
	14
	34,3
	11
	36,8
	24
	35,1
	24

	Iulie
	39,6
	1939
	38,5
	4
	35,2
	16
	36,1
	11
	34,5
	22

	August
	41,0
	1952
	39,5
	22
	37,4
	10
	33,5
	4
	37,9
	14

	Septembrie
	39,7
	1946
	33,4
	27
	29,5
	1
	29,5
	2
	30,5
	22

	Octombrie
	33,8
	1935
	28,5
	13
	27,2
	4
	25,2
	17
	27,7
	3

	Noiembrie
	24,8
	1969
	23,8
	17
	16,7
	8
	22,7
	16
	22,8
	2

	Decembrie
	20,2
	1957
	14,7
	3
	7,6
	30
	11,4
	3
	13,1
	1

	Maxima absolută 

    anuală şi
	41,0
	39,5
	37,4
	36,8
	37,9

	 data înregistrării
	16 august 1952
	22 aug
	10 aug


	24 iunie
	14 aug


TEMPERATURA  AERULUI

Minima absolută lunară şi anuală

grade Celsius

	
	Perioada:
	Anul:
	Anul:
	Anul:
	Anul:

	
	1901-1990
	Anul
	2000
	Ziua
	2001
	Ziua
	2002
	Ziua
	2003
	ziua

	Minima absolută lunară
	
	
	
	
	
	
	
	
	
	

	Ianuarie
	- 35,3
	1963
	-20,1
	26
	-7,4
	21
	-16,5
	4
	-21,4
	13

	Februarie
	- 29,2
	1935

1956
	-7,0
	23
	-9,7
	28
	-3,3
	23
	-15,1
	8

	Martie
	- 20,0 
	1932
	-5,6
	20
	-2,3
	8
	-2,4
	9
	-7,0
	23

	Aprilie
	-   5,2
	1931
	0,0
	9
	-2,2
	16
	-5,7
	8
	-5,7
	7

	Mai
	-   5,0 
	1935
	5,4
	4
	3,0
	14
	4,9
	1
	6,2
	17

	Iunie
	    2,2
	1962
	8,0
	18
	6,7
	5
	9,1
	2
	11,3
	22

	Iulie
	    5,9
	1962
	8,7
	10
	11,0
	4
	11,0
	1
	10,2
	14

	August
	    5,0
	1949
	10,5
	27
	9,2
	30
	12,8
	23
	10,2
	12

	Septembrie
	-   6,5 
	1946
	5,4
	7
	6,2
	28
	4,0
	17
	4,6
	4

	Octombrie
	-   6,8
	1971
	-0,9
	23
	-0,7
	27
	-0,9
	8
	-4,0
	26

	Noiembrie
	- 15,4
	1922
	-3,5
	29
	-5,3
	21
	-2,9
	11
	-2,9
	13

	Decembrie
	- 24,8
	1927
	-11,0
	23
	-15,9
	18
	-12,1
	12
	-6,4
	18

	SYMBOL 183 \f "Symbol" \s 12 \h Minima absolută anuală şi
	- 35,3
	-20,1
	-15,9
	-16,5
	-21,4

	   data înregistrării
	29 ian 1963


	26 ian
	18 dec..
	4 ian.
	13 ian


Secțiunea a 3-a

Reţea hidrografică

         Localitatea aparţine bazinului hidrografic al Timişului. Valea Tofaia străbate teritoriul localităţii în partea de nord, debuşând în Timiş prin canalul Birda-Lanca. Debitul este redus şi sezonier. Din cauza înclinării reduse a reliefului şi a malurilor joase o caracteristică generală pentru toate râurile din zona de vest a ţării este că au un curs rătăcitor, ies uşor din matcă şi produc revărsări.

         Solurile prezentând o permeabilitate destul de accentuată, scurgerea superficială este ridicată în timpul ploilor abundente, debitul văii crescând brusc.

         Nivelul freatic al câmpiei se află la o adâncime de cca. 5m, apa freatică este potabilă cu un conţinut de săruri nocive foarte scăzut. De asemenea pe raza comunei se află o amenajarea hidrotehnică (baraj) cu o suprafaţă de 44 ha.

Secțiunea a 4-a
Populația
          Datele recensământului desfăşurat în anul 2021 pe teritoriul României arată că, numărul de persoane după domiciliu  pe raza comunei Liebling, la 31.12.2022, date proviziorii comunicate de către Institutul Național de Statistică – Direcția Națională de Statistică sunt  de 3358 persoane, mai puțin cu 365 de persoane față de anul 2011 în care 2061 persoane erau bărbaţi şi 2043 persoane erau femei. 
Secținea a 5-a

Căi de transport

Localitatea Liebling se află situată pe drumul judeţean DJ 693 B şi la o distantă de 10 Km de DE 70. Starea drumurilor pentru cele trei localităţi se prezintă astfel:

· Liebling – asfaltată toată comuna în afară de o stradă care este pietruită, cu lungime totală de 800 m;
· Iosif - 3 Km  drum comunal pietruit şi asfaltat drumul care străbate satul DJ 693 B
· Cerna - 5,5 Km drum comunal asfltat
        Transportul de persoane este asigurat auto prin intermediul firmei de transport S.C. Superimposer S.R.L. la Timișoara, atât pe ruta Liebling-Jebel-Timișoara, cât și pe Liebling-Sacoșul Turcesc-Timisoara.

    Legătura între Liebling și Cerna se face pe un drum comunal în lungime de

6,3 km care este asfaltat.
Secțiunea a 6-a.

Dezvoltarea economică
a) - zone industrializate /ramuri

· comerţ.

b) - depozite/rezervoare, capacităţi de stocare, risc minim : Nu avem

c) - exploatări miniere, petroliere : NU avem

d) - fondul funciar - terenuri agricole, pășuni și fânețe, etc.:
         Comuna Liebling este o localitate preponderent agricolă, activitatea economică de bază fiind agricultura şi zootehnia. Alte activităţi prezente în comună sunt cele de panificaţie, comerţ, prestări servicii.

         Comuna dispune de 7457 ha teren agricol din care 6574 ha arabil, 652 ha păşune, 229 ha fâneţe şi 2 ha livezi.
e) - creşterea animalelor ( numai de către populaţie), astfel:

         Creşterea animalelor ocupă un loc important în domeniul agriculturii, prioritară fiind creşterea bovinelor, ovinelor şi porcinelor. Totalul animalelor din localitate este de: - 6217 ovine;
                           - 144 bovine;
                           -  20 caprine;

                           - 476 porcine;

                           -  2680 păsări;
         O pondere de 25% din totalul terenului agricol este necultivat. În momentul de faţă predomină culturile de grâu, orzoaică de primăvară, orzoaică de toamnă, triticale, ovăz, porumb ,orz, floarea soarelui.

Formele de desfăşurare a activităţii agricole sunt exploataţiile agricole cu următoarele tipuri:

- societăţi agricole cu personalitate juridică;

- persoane fizice autorizate;

- intreprinderi individuale;
- exploataţii individuale.

Marea pondere a pământului arabil este deţinut de persoane juridice.                  Principalele activităţi sunt creşterea şi valorificarea bovinelor şi ovinelor, producerea de furaje concentrate şi material semincer, desfacerea de îngrăşăminte, prestări servicii de panificaţie, date conforme Registrului Agricol al Comunei.
                   Principalii agenţi economici sunt:

1. S.C. MAGUS  S.R.L. – creşterea bovinelor

2. S.C. GLOBAL MEAT PROCESS  S.R.L. – abator ovine

3. S.C. SUPER IMPOSER S.R.L. – transport de persoane în comun+agricultură
4. S.C. BRIST AGRI S.A. – morărit şi panificaţie

5. S.C. MIAM-TRANS S.R.L. – transport de persoane în comun
6. S.C. AGRO SP  S.R.L.– agricultură

7. S.C. LUKOIL S.A. – staţie carburanţi

8. S.C. FLAVIUS OSF S.R.L. – alimentație publică

Secțiunea a 7-a

Infrastructuri locale
         Alimentarea cu energie electrică este rezolvată  în proporţie de 100%  atât în  Liebling cât şi în satele aparţinătoare, Cerna şi Iosif iar  iluminatul public este acoperit în proporţie de 100%.

              De asemenea atât în Liebling cât şi în cele două sate există reţea de apă având o calitate bună. Pentru cele trei localităţi lungimea totală a reţelei este:

· Liebling 24 km;

· Cerna 4 km;

· Iosif 1,2 km.

         De asemenea populația comunei beneficiază de servicii de televiziune prin cablu, telefonie fixă precum şi de internet de mare viteză. 
         În prezent comuna Liebling  beneficiază de un sistem de colectare a apelor uzate menajere şi pluviale şi de staţie de epurare care cuprinde aproximativ 100% din străzi .

         Colectarea și recuperarea deșeurilor de pe raza comunei Liebling se realizează de către un operator economic privat prin concesionarea serviciului de salubritate din cadrul Primăriei.
         Instituţiile existente pe raza unităţii administrativ teritoriale sunt următoarele, cu nominalizare pe categorii şi activităţi:

 Învăţământ:

· Şcoală gimnazială cu clasele I-VIII Liebling, comuna Liebling, nr. 523-525;

· Şcoala primară cu clasele I-IV sat Cerna, sat Cerna, nr. 72;

· Şcoala primară cu clasele I-IV sat Iosif, sat Iosif, nr. 94;

· Grădiniţa cu program normal Liebling, comuna Liebling, nr. 529;

· Grădiniţa cu program normal sat Iosif, sat Iosif, nr. 94;

· Grădiniţa cu program normal sat Cerna, sat Cerna, nr. 72.

 Ocrotirea sănătăţii:

· Cabinet medical MEDIC FAMILIE DR. KLEMENS CLAUDIU EVERALD – com. Liebling nr. 56;

· Cabinet medical MEDIC FAMILIE DR. KLEMENS DIANA – com. Liebling nr. 56/C;

· Cabinet medical BOBU CARMEN - com. Liebling nr. 56/C;

· Cabinet medic individual BALMEZ AURICA - com. Liebling nr. 56;

Cabinet PROLIMEX  - com. Liebling
Cultură:

· Cămin cultural Liebling – comuna Liebling, nr. 466, jud. Timiș;

· Bibliotecă comunală Liebling – comuna Liebling, nr. 466, jud. Timiș;

· Cămin cultural Cerna - sat Cerna, nr. 71, jud. Timiș;

· Cămin cultural Iosif - sat Iosif, nr. 139, jud. Timiș.
Baze sportive și de agrement:

· BAZĂ SPORTIVĂ – AS FC ATLETICO LIEBLING

· SALA SPORT – ULI KICKBOXING

Biserici, mănăstiri și alte lăcașe de cult (denumire, adresă):

· Biserică ortodoxă la Liebling - com. Liebling, nr. 810-811, jud. Timiș;

· Biserică orodoxă Cerna, sat Cerna, nr. 121, jud. Timiș;

· Biserică greco-catolică la Liebling – com. Liebling, nr. 467, jud. Timiș;

· Biserică romano-catolică evanghelică Liebling - com. Liebling, nr. 1, jud. Timiș;

· Biserică romano-catolică sat Iosif – sat. Iosif, nr. 146, jud. Timiș

· Biserică Penticostală la Liebling - com. Liebling, nr. 3, jud. Timiș;

· Biserică Baptistă la Liebling - com. Liebling, nr. 455, jud. Timiș;

· Biserică Adventistă de Ziua a 7-a la Liebling com. Liebling, nr. 664, jud. Timiș;
Monumente ale eroilor şi opere comemorative ridicate în memoria ostașilor români și străini:

                     - Monument Comemorativ pentru Eroi – com. Liebling

                - Monument Comemorativ pentru Eroi – sat. Cerna

· Ruga şi alte manifestări cultural-religioase:

                 - Zilele comunei Liebling – Rusalii

                 - Zilele satului Iosif – octombrie

                 - Zilele satului Cerna – Sf. Mărie - septembrie
Administraţie, ordine publică:

                          - Primăria comunei Liebling

                          - Postul de Poliţie Liebling
         CAPITOLUL III
Analiza riscurilor generatoare de 
            situaţii de urgenţă
Analiza riscurilor trebuie să permită cunoaşterea mecanismelor şi condiţiilor de producere/manifestare, amploarea şi efectele posibile ale acestora.
Secțiunea 1
Analiza riscurilor naturale
Unele fenomene meteorologice periculoase au un caracter independent de anotimp, iar o altă categorie fiind de asemenea condiționată de anotimpul favorabil producerii lor. Principalele fenomene meteorologice periculoase care pot apărea sunt: inundații, cutremure, furtuni, descărcări electrice de intensitate mare, valuri de căldură excesivă.
         Riscurile naturale ( conform Anexei 2 la H.G.R. nr.2288/2004 ) sunt:

                   - fenomene meteorologice periculoase ( furtuni, inundaţii, tornade, secetă, îngheţ );

                   -  incendii de pădure;

                   -  avalanşe;

                   -  fenomene distructive de origine geologică ( cutremure, alunecări de teren ).

      a)   Inundaţii
              În general inundațiile sunt fenomene previzibile datorită faptului că de la declanșarea fenomenului până la propagare în zonele inundabile există suficient timp pentru avertizare și alarmare

           Acestea pot apărea prin revărsarea creată de creşterea debitelor datorată unor ploi abundente şi îndelungate sau suprapunerea ploilor abundente peste stratul de zăpadă, urmat de topirea bruscă a zăpezilor. Aceste inundaţii se pot produce, de regulă, pe cursurile de apă neamenajate integral .

              Factorii de risc care potenţează sau chiar generează fenomene de inundaţie  au mare diversitate din care amintim :

· precipitaţii frecvente de intensitate mare pe areale restrânse; 

· reţele de canalizare subdimensionate sau colmatate, lipsa de întreţinere şi nerealizarea lucrărilor de decolmatare a acestora, greşeli tehnice de proiectare şi execuţie;

· poduri şi podeţe, punţi pietonale, subdimensionate în ceea ce priveşte debitul tranzitat, fundaţii superficiale, executate fără proiecte, fără avize de gospodărirea apelor;

· fenomene de degradare a albiilor cursurilor râurilor şi pâraielor locale datorită neîntreţinerii acestora (colmatări, vegetaţie abundentă, depozite de gunoaie);

· aruncarea în apă a deşeurilor, reziduurilor tehnologice, etc. care colmatează albiile şi blochează secţiunile podurilor;

· insuficienţa fondurilor alocate pentru întreţinerea, repararea şi refacerea lucrărilor de apărare împotriva inundaţiilor;

· lipsa stocurilor de materiale şi mijloace de intervenţie la majoritatea comisiilor comunale şi comandamentelor de obiectiv, insuficienţa acestora 

· la unităţile care administrează lucrările de apărare (CNAR, SNIF, HIDROELECTRICA, etc.);

· insuficienţa şi uzura avansată a mijloacelor operative de comunicaţie radio, în special la nivel local şi al formaţiilor de lucru;

· ritmul lent de alocare a fondurilor pentru lucrări de refacere şi pentru lucrări noi de apărare împotriva inundaţiilor.

              În situaţia apariţiei unor ploi cu caracter torenţial cu cantităţi de apă care pot depăşi 70-80 l/mp există posibilitatea creşterii de debite şi niveluri atât a apelor pluviale cât şi a Văii Tofaia. Aceste creşteri pot duce atât la inundarea celor trei localităţi acolo unde nu se întreţin corespunzător canalele de scurgere şi rigolele precum şi trecerile pe sub poduri şi podeţe, cât şi la inundarea terenurilor din vecinătatea canalelor.

       b)  Furtuni şi tornade
              Aceste fenomene meteorologice caracterizate prin intensificări foarte mari ale vântului sunt fenomene izolate, dar acolo unde apar pot să provoace pagube importante. În comuna noastră nu s-au semnalat astfel de fenomene în ultimii ani.

       c)  Secetă

                Este un fenomen meteorologic caracterizat prin lipsa precipitaţiilor pe parcursul unei perioade lungi de timp.În condiţiile unei perioade îndelungate de secetă pot apare condiţii de producere a unei situaţii de urgenţă.

              Pe raza comunei Liebling nu s-au produs în ultima perioadă de timp fenomene care să genereze situaţii de urgenţă.

 d)  Îngheţ

              Este un fenomen meteorologic care apare în timpul iernii şi este caracterizat prin temperaturi foarte coborâte. Atunci când aceste temperaturi persistă mai multe zile există pericolul apariţiei unor situaţii de urgenţă.

              Pe raza comunei Liebling în ultimii ani nu s-au înregistrat minime care să depăşească -20ºC, astfel că nu s-au produs fenomene care să genereze situaţii de urgenţă.

e) Incendii de pădure 

              Datorită amplasării geografice a comunei în zona de câmpie, pe raza comunei nu există suprafeţe împădurite de aceea nu există riscul apariţiilor unor incendii de pădure.

f) Avalanşe

              Datorită amplasării geografice a comunei în zona de câmpie, pe raza comunei nu există pericolul apariţiei unor fenomene de avalanşe.

         Fenomene distructive de origine geologică:

g) Cutremure
              Din punct de vedere seismic România a fost încadrată de specialiştii Băncii Mondiale în categoria ţărilor cu risc seismic ridicat, dacă Vrancea este prima zona seismică a României, atunci Banatul este cu siguranţă a doua zonă seismică atât din punct de vedere al numărului de evenimente cât şi prin energia eliberată.


Cutremurele produse în judeţ reprezintă o serie de caracteristici specifice:

· adâncimile focarelor sunt mici, între 5 şi 15 km

· suprafeţele zonelor epicentrale, unde efectele sunt maxime, sunt foarte reduse

· izoseistele au forme uşor eliptice până la circulare

· prezintă un număr relativ mic de preşocuri, urmate fiind de un număr foarte mare de replici sau postşocuri

· principalele falii delimitate au orientări şi profunzimi diferite

· focarele principalelor cutremure din judeţ se află la intersecţia sau în apropierea intersecţiei dintre faliile geologice de vârste diferite

mare de zone cu risc seismic ridicat, astfel:

· zone cu cutremure cu intensitate în epicentru de 8o Mercalli:

· Banloc-Ofseniţa
· Voiteg
· Şag-Parţa
· Vinga-Variaş
· zone cu cutremure cu intensitate de 7o Mercalli:

· Periam, Sânnicolau Mare, Sânmihaiu Român, Jimbolia şi la graniţa cu Serbia-Muntenegru (Srbski-Itebej).
· Timişoara, Săcălaz, Peciu Nou, Ciacova, Recaş şi Buziaş.
Sunt definite 8 principale falii seismice:

· Timişoara Vest; Săcălaz-Sânmihaiu Român; Banloc-Liebling-Buziaş; Voiteg-Peciu Nou-Cărpiniş; Vinga-Variaş; Buziaş-Recaş-Vinga; Becicherecu Mic-Maşloc şi Sacoşu Mare-Arad.

              Avariile şi caracterul distructiv al unui eventual cutremur este foarte divers şi gradat în judeţ, cu tendinţă clară de concentrare în zonele mobilate cu clădiri joase, construite până în anul 1940 .

              Din multitudinea zonelor seismice din Banat, judeţul Timiş  are şi el câteva zone cu risc seismic ridicat. Pentru zona Lieblingului prezentăm mai jos un tabel cu intensităţile, perioada şi numărul de evenimente produse: 

	Nr. crt.
	Zona epicentrală
	Intensitatea maximă observată
	Anul
	Număr de evenimente

	1
	Liebling - Voiteg
	VII-VIII
	1991
	8


Cel mai recent cutremur a avut loc în 02.12.1991, ora 10.49, a avut o magnitudine de 5,7 grade scara Richter, cu epicentrele la Banloc şi Timişoara.

Efectele cutremurului din 1991au fost următoarele :

· pe raza comunei Liebling s-au înregistrat numai deteriorări la coşurile locuinţelor
  h) Alunecări de teren

Pe raza comunei Liebling nu s-au produs astfel de fenomene. Zona în care se află comuna prezintă un potenţial redus de apariţie  a unui astfel de fenomen.

Analiza riscurilor tehnologice

(cf.A2 din HGR nr.557/2016):

a)  Industriale
         Accidente hidrologice 

              Deoarece pe raza comunei nu există amenajări hidrologice, nu există pericolul de apariţie a unor accidente hidrologice.

 b)Accidente chimice: 

              Acest tip de accident poate apărea la agenţii economici care produc, utilizează, depozitează substanţe chimice periculoase. Pe raza comunei nu există astfel de agenţi economici, de aceea nu există riscul de producere a unor accidente chimice. Pe timpul transportului substanţelor periculoase, în special pe magistrala 

feroviară Timişoara-Stamora moraviţa şi pe căile rutiere naţionale şi judeţene există  pericolul apariţiei unor accidente chimice care pot crea zone de pericol cu dimensiuni intre 0,4-7,2 km care pot afecta şi comuna Liebling.

c)Incendii de masă şi explozii:

              Deoarece comuna Liebling dispune de o suprafaţă însemnată de teren arabil cultivat în cea mai mare parte  cu păioase, pe timpul de existenţă al culturilor respective, în condiţii de secetă şi vânt există pericolul apariţiei unor incendii în masă.

              Datorită faptului că pe raza comunei există o staţie de alimentare cu combustibili există pericolul apariţiei unei explozii la aceasta. În ultimii ani pe raza comunei nu s-au înregistrat astfel de fenomene.

Riscuri tehnologice de transport şi depozitare produse periculoase

   Nu există riscuri tehnologice de transport şi depozitare de produse periculoase deoarece nu există pe raza comunei operatori economici care  transportă şi depozitează materiale periculoase.

         Riscuri tehnologice transporturi rutiere

              Pe raza comunei nu s-au înregistrat accidente majore, deși traficul nu este unul redus pe raza comunei datorită rutei ocolitoareei pentru mașinile tonaj greu.
              În ceea ce priveste accidentele rutiere, funcție de categoria autovehiculelor , acestea pot fi împărțite în accidente ușoare în care sunt implicate autoturismele  și accidente grele în care sunt implicate autovehicolele de transport marfă sau persoane.
             Cele mai frecvente cauze ale producerii accidentelor sunt nerespectarea semnelor și regulilor de circulație, neadaptarea vitezei la condițiile de trafic, consumul de alcool.

         Riscuri tehnologice transporturi feroviare:

              Accidentele majore pe căile ferate sunt considerate cele care au ca urmare distrugerea sau avarierea materialului rulant, a căii, a bunurilor transportate, vătămarea integrităţii corporale, perturbaţii în circulaţia trenurilor sau în activitatea de manevră. NU ESTE CAZUL deoarece nu există trasport feroviar la nivelul comunei Liebling.
       Riscuri tehnologice transportul fluvial şi maritim
              Nu există riscul de producere a unor astfel de accidente deoarece nu există transport fluvial şi maritim pe raza comunei Liebling.

         Riscuri tehnologice transport aerian


 Riscuri la catastrofe aeriene sunt posibile pe culoarele permanente de zbor. Comuna Liebling nu se află situată pe un astfel de culoar de zbor.

Zborurile aviaţiei militare pot genera riscuri pe teritoriu comunei.

         Riscuri tehnologice transportul prin reţele magistrale
              Pe raza comunei nu există reţele magistrale, deci nu există nici riscul apariţiei unor accidente de acest fel. 

         Riscuri tehnologice nucleare

              Judeţul Timiş conform analizei Consiliului Naţional de Control al Activităţii Nucleare nu este înregistrat cu risc de accident nuclear ci numai cu risc de urgenţe radiologice.

Riscul nuclear cel mai important este localizat în zona Pecs – Ungaria, din cauza existentei centralei nucleare cu 4 reactoare (putere instalată 550 MW), situată la cca. 140 Km de graniţa cu România (implicit judeţul Timiş) şi cca. 250 Km de comuna Liebling.


Specialiştii maghiari apreciază ca zone periculoase în cazul producerii unui accident la centrala nucleară, cele cu raze de 30 Km (Zona I-a de urgenţă) şi 80 Km (Zona II-a de urgenţă).

         Riscuri tehnologice - poluări de ape

              Se pot produce la apele de suprafaţă şi ale solului urmare a coroziunii conductelor de ţiţei şi apă de zăcământ sau a deversărilor de deşeuri chimice periculoase, pesticide, nămol de epurare, şlam petrolier sau alte tipuri de deşeuri periculoase.

              Nu s-au semnalat poluări majore pe raza comunei Liebling.

         Muniţie neexplodată.


    Ca urmare a numeroaselor confruntări armate şi a acţiunilor militare aeriene şi terestre de pe teritoriul ţării noastre în timpul celor două războaie mondiale, în majoritate zonelor României au rămas neexplodate însemnate cantităţi de muniţii de diferite tipuri şi calibre.

    Pe raza comunei Liebling nu s-a descoperit muniţie neexplodată conform situaţiei centralizatoare pe judeţ transmisă de către I.S.U.
             Existenţa acestor muniţii a căror descoperire se realizează, de regulă, ca urmare a unor lucrări agricole, industriale, silvice sau chiar prin spălarea naturală a unor terenuri, a provocat, acolo unde neştiinţa sau inconştienţa unor oameni a permis-o, numeroase victime omeneşti şi pagube materiale.

 Riscurile sociale
  Problema sărăciei reprezintă efectul de dezagregare socială cu care societatea noastră de confruntă: criminalitatea trafic de ființe vii, corupție, degradarea habitatului uman, inhibarea simțului civic care duc la manifestări cu afluență de public.
         Prăbușiri de construcții, instalații sau amenajări

              Până în prezent nu se cunosc astfel de cazuri în comuna Liebling

       Căderi de obiecte din atmosferă sau cosmos

              Căderea de meteoriți, asteroizi sau comete pot provoca efecte distrugătoare vieții prin producerea unui cutremur de tip cosmic și de apariția unei calote imense de impurități în suspensie minimalizând radiația solară. Nu au foas înregistrate niciodată astfel de fenomene.

                           Analiza riscurilor biologice

         Laboratoare private de analize medicale care manipulează produse biologice:

NU avem la nivelul comunei
         epidemii:
              Se pot produce pe raza comunei Liebling, ca urmare a apariţiei unor focare de infecţie. Prognoza epidemiologică referitor la evoluţia bolilor infecţioase estimează:

· pe termen scurt şi mediu (3-6 luni) existenţa riscului creşterii morbidităţii prin boli cu transmitere aeriană (viroze respiratorii, pneumonii şi gripe) în contextul evoluţiei ciclice sezoniere a acestora (sezon rece), vor fi afectate zonele urbane aglomerate precum şi locuitorii din zonele afectate de inundaţii;

· pe termen lung existenţa riscului creşterii morbidităţii la aceleaşi categorii de boli infecţioase în mediu rural şi îndeosebi la anumite grupuri etnice (rromi) care se sustrag programului obligatoriu de vaccinare şi nu sunt înscrişi la medici de familie;

         epizootii:
              Pot apare frecvent în zonele unde se cresc un număr mare de animale, în gospodarii particulare sau la complexele de creştere a acestora.

                        -  pentru bolile infectocontagioase de mare difuzabilitate, localităţile situate de-a lungul frontierei şi de-a lungul traseelor cu trafic internaţional;

 - pentru bolile cu focalitate naturală, inclusiv bolile telurice, localităţile situate în zona luncilor râurilor (Timiş, Bega, Bârzava, Moraviţa, Aranca, cu afluenţii acestora) precum şi cele aflate în zonele mlăştinoase, în special mlaştinile din zona Stachinez.

              Referitor la surse de izbucnire a unor epidemii, consideram la risc următoarele:

             Datorită ploilor abundente pot apărea inundaţii şi atunci există pericolul apariţiei unor epidemii.

             Existenţa pe raza comunei Liebling a unor familii care nu beneficiază de condiţii igienico- sanitare corespunzătoare (locuinţe insalubre, fără sursa de apă, fără grupuri sanitare şi care consuma produse alimentare provenite din surse nesigure pot duce la izbucnirea unor epidemii.

            Existenţa unor ferme zootehnice particulare şi  în care nu sunt asigurate condiţii igienico – sanitare conform legislaţiei sanitare în vigoare privind  asigurarea nepoluării solului prin dejecte ( nu există fose septice corespunzătoare şi deversarea dejectelor se face direct pe sol).


În ultimi 5 ani  datorită aplicării măsurilor corespunzătoare de prevenţie,  nu s-au produs epidemii hidrice sau alimentare  cu toate ca au existat anumiţi  factori favorizanţi.
         Identificarea riscurilor asupra sănătăţii animalelor:

              Având în vedere faptul că judeţul Timiş este un judeţ de graniţă cele mai mari riscuri asupra sănătăţii animalelor sunt factorii virali şi microbiologici patogeni,

 care produc boli de mare difuzabilitate transmisibile la animale: febra aftoasă, pesta porcină clasică, pesta aviară, antraxul, tetanosul.

         Unităţi potenţial poluatoare (pe factori de mediu)

              Pe raza comunei Liebling au fost identificate următoarele unităţi potenţial poluatoare pe factori de mediu:

- S.C. MAGUS S.R.L. – creşterea bovinelor

- S:C. GLOBAL MEAT PROCESS S.R.L.- abator ovine

- S.C. AGRO SP S.R.L. – agricultură

- S.C. LUKOIL S.A. – staţie carburanţi

              Activităţile agricole prin nerespectarea tehnologiei de aplicare, pot produce efecte negative asupra calităţii solurilor, mai ales în situaţia fertilizării unilaterale, precum şi prin diverse lucrări mecanice în zone cu potenţial de erodare a solului.

              Folosirea cu prioritate a metodelor chimice în detrimentul metodelor agrofitotehnice, biologice, fizice pentru reducerea pierderilor produse de boli, dăunători, buruieni poate avea efecte negative asupra solului şi factorilor de mediu.

              Stocurile de produse fitosanitare necorespunzător stocate şi/sau expirate pot produce poluare. De asemenea complexele zootehnice dotate necorespunzător pot produce efecte negative solului, apei freatice.

Analiza riscului de incendiu
              Incendiul este un fenomen complex, distrugător, care se poate transforma uneori în catastrofă, aducând oamenilor necazuri şi suferinţe. Orice incendiu are o cauză tehnică sau apare de cele mai multe ori ca urmare a unei neglijenţe umane. Neglijenţele manifestate de oameni din nepăsare sau uneori din necunoaştere contribuie în mare măsură la izbucnirea incendiilor.

Incendiile la case şi anexe gospodăreşti au frecvenţa mai mare în perioada sezonului rece, când se fac focuri în sobe, la pajişti şi resturi vegetale în perioada de primăvară.

              Cele mai frecvente cauze care duc la apariţia incendiilor sunt:

· foc deschis - 19%;

· instalaţii electrice defecte sau improvizate - 18%;

· fumatul - 14%;

· coş de fum defect sau necurăţat - 12%;

· acţiuni intenţionate - 10%;

· jocul copiilor cu focul - 9%.

              În funcţie de locul în care s-au produs cel mai frecvent, incendiile au avut loc la:

· anexe gospodăreşti – 38%;

· spaţii de locuit sau preparat hrana – 21%;

· acoperişuri; poduri – 17%.

SITUAŢIA  INTERVENŢIILOR  PENTRU  STINGEREA INCENDIILOR ÎN  COMUNA LIEBLING ÎN PERIOADA 01.01.2019- 30.04.2025
	Nr.

crt.
	LOCALITATE / AN
	2019
	2020
	2021
	2022
	2024
	2025


	TOTAL

	1
	Liebling
	-
	-
	3
	2
	1
	2
	8

	2
	Cerna
	-
	-
	-
	-
	-
	
	-

	3
	Iosif
	-
	-
	-
	-
	-
	
	-

	Total intervenţii 
	0
	0
	3
	2
	1
	
	6


              Prevenirea incendiilor la gospodăriile cetăţeneşti se poate asigura prin:

                          -  controale ale serviciului voluntar pentru situaţii de urgenţă : periodic, pe timpul controalelor planificate  de şeful serviciului voluntar şi aprobate de primar sau ca urmare a unor sesizări pe linia prevenirii şi stingerii incendiilor ;

· autocontrol – metoda cea mai simplă şi rapidă.

Analiza riscului social
În comuna Liebling pot apare riscuri sociale mai ales la evenimente tradiţionale cum sunt Zilele comunei/satului sau alte evenimente culturale sau sportive care antrenează un număr mare de locuitori.

         Datele la care se desfăşoară rugile în cele trei localităţi sunt:

· Zilele comunei Liebling – Rusaliile;
· Zilele satului Cerna - 8 septembrie;

· Zilele satului Iosif -  8 octombrie;
         La aceste manifestări nu s-au înregistrat evenimente deosebite, dar există riscul apariţiei de conflicte  în urma consumului excesiv de alcool şi a rivalităţilor dintre participanţi.
                              CAPITOLUL IV

          Acoperirea riscurilor
Secțiunea 1
Concepţia desfăşurării acţiunilor de protecţie-intervenţie

         Elaborarea concepţiei de desfăşurare a acţiunilor de protecţie-intervenţie constă în stabilirea etapelor şi fazelor de intervenţie, în funcţie de evoluţia probabilă a situaţiilor de urgenţă, crearea de scenarii pe baza acţiunilor de dezvoltare, a premiselor referitoare la condiţiilor viitoare (completarea alternativelor faţă de obiectivele urmărite, identificarea şi alegerea alternativei de acţiune optime şi care recomandă planul de acţiune ce urmează să fie aplicat), selectarea cursului optim de acţiune şi stabilirea dispozitivului de intervenţie, luarea deciziei şi precizarea/transmiterea acesteia la structurile proprii şi cele de  cooperare.

         Comitetul local evaluează situaţiile de urgenţă pe teritoriul localităţii, stabileşte măsuri şi acţiuni specifice pentru gestionarea acestora şi urmăreşte îndeplinirea lor.

(1.) Evitarea manifestărilor riscurilor, reducerea frecvenţei de producere ori limitarea consecinţelor acestora, se realizează prin următoarele acţiuni :

a)- monitorizarea permanentă a parametrilor meteo, seismici, de mediu, hidrografici, etc. şi transmiterea datelor la autorităţile competente ;

   b)- activităţi preventive ale C.L.S.U. şi autorităţilor publice, pe domenii de activitate ;

   c)- informarea populaţiei asupra pericolelor specifice comunei Liebling şi asupra comportamentului de adoptat în cazul manifestării unui pericol ;

d)- exerciţii şi aplicaţii.

(2.) Activităţile preventive planificate, organizate şi desfăşurate în scopul acoperirii riscurilor, sunt:

a)- controale şi inspecţii de prevenire ;
b)- avizare/autorizare de securitate la incendiu şi protecţie civilă ;

c)- acordul ;

d)- asistenţă tehnică de specialitate ;

e)- informare preventivă ;

f)- pregătirea populaţiei;

g)- constatarea şi sancţionarea încălcărilor prevederilor legale.

(3.) Planurile de intervenţie vor cuprinde informaţii referitoare la :

a)- categoriile de servicii de salvare/intervenţie în caz de urgenţă şi amplasarea unităţilor operative ;

b)- încadrarea şi mijloacele de intervenţie şi protecţie a personalului/populaţiei pentru fiecare tip de risc, pe categorii de forţe şi mijloace, cum sunt : autospecialele de lucru cu spumă şi apă, alte tipuri de autospeciale, servanţi pompieri, asistenţi, etc.;

c)- zona de acoperire a riscurilor;

d)- timpii de răspuns, cuantificaţi de comisia IJSU ;

e)- activitatea operaţională, prin prezentarea detaliată a ponderii intervenţiilor la incendii ; asistenţa medicală de urgenţă, reanimare şi descarcerare; deblocări/salvări de persoane, salvări de animale, etc. ;

f) alte informaţii considerate necesare
Secțiunea a 2-a

Etapele de realizare a acţiunilor 
         Protecţia populaţiei, a bunurilor materiale şi a valorilor culturale se realizează printr-un ansamblu de activităţi constând în: înştiinţare, avertizare, prealarmare şi alarmare, adăpostire, evacuare şi alte măsuri tehnice şi organizatorice specifice.

         Înştiinţarea se realizează de Inspectoratul Judeţean (municipal) pentru situaţii de urgenţă sau de către serviciile de urgenţă profesioniste, după caz, pe baza informaţiilor primite de la populaţie sau de la structurile care monitorizează sursele de risc.

         Avertizarea populaţiei se realizează de către autorităţile administraţiei publice locale prin mijloacele de avertizare specifice, în baza înştiinţării primite de la structurile abilitate. 

         Prealarmarea se realizează prin transmiterea mesajelor/semnalelor de avertizare către autorităţi despre probabilitatea producerii unor dezastre.
         Alarmarea populaţiei se realizează de autorităţile administraţiei publice locale prin mijloacele specifice, pe baza înştiinţării primite de la structurile abilitate. 

         Mijloacele de avertizare şi alarmare specifice se instalează în locurile stabilite de Inspectoratul judeţean (municipal) pentru situaţii de urgenţă şi de serviciile de urgenţă profesioniste. 

         Mesajele de avertizare şi alarmare se transmit obligatoriu, cu prioritate şi gratuit prin toate sistemele de telecomunicaţii, posturile şi reţelele de radio şi de televiziune, inclusiv prin satelit şi cablu, care operează pe teritoriul României, la solicitarea expresă a preşedinţilor/şefilor structurilor pentru situaţii de urgenţă. 

         Folosirea mijloacelor de alarmare în cazul producerii unor dezastre se execută numai cu aprobarea primarului localităţii, a conducătorului instituţiei publice sau a agentului economic implicat, după caz, ori a împuterniciţilor acestora. 

         Sistemul de înştiinţare, avertizare şi alarmare la localităţi, instituţii publice şi operatori economici se verifică periodic prin executarea de antrenamente şi exerciţii. 

         Folosirea mijloacelor tehnice de alarmare şi alertare cu încălcarea prevederilor legale şi a normelor tehnice este interzisă. 

         Pe parcursul gestionării situaţiilor de urgenţă se pot deosebi trei etape care diferă între ele prin gradul de pericol prezentat: 

         a) Situaţia de atenţie are semnificaţia unei situaţii deosebite şi nu reprezintă neapărat un pericol. 

  Consecinţele intrării în situaţia de atenţie sunt: 

  • îndesirea observaţiilor şi măsurătorilor care se fac pentru urmărirea fenomenului şi pentru prognoza evoluţiei sale; 

  • verificarea construcţiilor cu rol de apărare şi urmărirea asigurării condiţiilor de scurgere a apelor mari; 

  • informarea despre posibilitatea producerii unei poluări accidentale. 

         b) Situaţia de alarmă este caracterizată printr-o evoluţie a fenomenelor în direcţia în care poate conduce la un anume pericol (de exemplu: creşterea în continuare a nivelurilor pe cursul de apă, creşterea debitelor infiltrate prin construcţiile hidrotehnice de retenţie şi a antrenării de materiale din corpul acestora, creşterea intensităţii precipitaţiilor sau a vitezei vântului, poluări accidentale confirmate care necesită intervenţii şi altele). 

         Declanşarea stării de alarmă conduce la intrarea în situaţia operativă a comitetelor pentru situaţii de urgenţă. Activităţile desfăşurate sunt atât activităţi menite să stăpânească fenomenul, cât şi activităţi pregătitoare pentru eventualitatea declanşării situaţiei de pericol. 

         c) Situaţia de pericol este declanşată în momentul în care pericolul devine iminent şi este necesară luarea unor măsuri excepţionale pentru limitarea efectelor inundaţiilor (evacuarea populaţiei, a animalelor, a unor bunuri materiale, măsuri deosebite în exploatarea construcţiilor hidrotehnice cu rol de apărare împotriva inundaţiilor, restricţii de circulaţie pe unele drumuri şi poduri, precum şi pe căile navigabile), precum şi pentru combaterea poluărilor accidentale cu efecte grave asupra ecosistemului (modificarea parametrilor de calitate a apei, distrugerea faunei şi ihtiofaunei, a mediului înconjurător şi altele, sau care depăşesc teritoriul de competenţă). 

         Trecerea şi revenirea de la o stare la alta se pot face în funcţie de evoluţia fenomenelor. 

         Evacuarea – este o măsură de protecţie luată în cazul ameninţării iminente, stării de alertă ori producerii unei situaţii de urgenţă şi care constă în scoaterea din zonele afectate sau potenţial a fi afectate, în mod organizat, a unor instituţii publice, operatori economici, categorii sau grupuri de populaţie ori bunuri şi dispunerea acestora în zone şi localităţi care asigură condiţii de protecţie a persoanelor, bunurilor şi valorilor, de funcţionare a instituţiilor publice şi operatorilor economici.

         Evacuarea în cazul dezastrelor se execută pe baza planurilor întocmite în acest scop, conform legislaţiei în vigoare. 

         Trecerea la executarea acţiunii de evacuare în situaţii de dezastre se hotărăşte de primar sau de prefect, după caz, la propunerea comitetului pentru situaţii de urgenţă competent. 

         Pentru organizarea evacuării Comitetele locale pentru situaţii de urgenţă vor întreprinde următoarele acţiuni principale: 

· se împarte, pe hartă, teritoriul administrat, pe secţiuni de evacuare, cu alegerea locului de adăpostire şi a traseului de evacuare pentru fiecare secţiune. Criterii pentru împărţirea în secţiuni, alegerea traseului şi locului de adăpostire: număr de locuitori; structura populaţiei, pe ocupaţii şi/sau grupe de vârstă; număr de animale care trebuie evacuate şi adăpostite; distanţa faţă de adăpost; existenţa unor organizaţii neguvernamentale etc. Cu această ocazie se stabilesc şi necesităţile de colaborare cu alte unităţi administrative pentru asigurarea condiţiilor de adăpostire (spaţiu, dotări etc.), cu alte structuri de stat sau particulare, pentru asigurarea unor condiţii de bază, cum sunt: asistenţa medicală, alimentarea cu apă şi alimente etc;
·  se vor marca pe hartă traseele de evacuare şi zonele de adăpostire pentru fiecare secţiune;

·  se elaborează planul de evacuare şi adăpostire pe secţiunile care pot fi afectate de inundaţii;

·  se vor marca pe teren traseele de evacuare şi locurile de adăpostire;

·  se va face instruirea populaţiei privind traseele de evacuare şi zonele de adăpostire şi se vor organiza simulări. Se va avea în vedere evacuarea persoanelor, animalelor şi bunurilor;

·  se va instrui populaţia privind: pregătirea pentru evacuare în funcţie de nivelul de alertă/alarmare; împărţirea teritoriului în secţiuni; traseele de evacuare şi zonele de adăpostire; eventuale resurse specifice disponibile în caz de urgenţă (mijloace de transport, responsabilităţi, asistenţa medicală, asistenţa din partea unor ONG etc.). În acest scop, se pot utiliza materiale specifice (broşuri etc.), editate fie de Inspectoratele pentru situaţii de urgenţă, fie de către primărie, cu aprobarea Inspectoratelor pentru situaţii de urgenţă;

·  se vor stabili condiţii de cooperare cu unităţile administrative adiacente şi cu alte organizaţii de stat sau private, privind asigurarea: cazării, hrănirii, asistenţei medicale, asistenţei sanitar-veterinare, ordinii publice, prevenirea şi stingerea incendiilor;

·  se va organiza un sistem de primire, depozitare şi distribuire a ajutoarelor destinate populaţiei sinistrate.

         După trecerea perioadelor de inundaţii, fenomene meteorologice periculoase, sau după accidente la construcţii hidrotehnice şi poluări accidentale, în vederea restabilirii situaţiei normale, Comitetele judeţene şi locale şi operatorii economici specializaţi iau următoarele măsuri: 

   a) repunerea în funcţiune a instalaţiilor de alimentare cu apă, de evacuare a apelor reziduale industriale şi menajere care au fost afectate, precum şi evacuarea apelor din inundaţii şi băltiri de pe terenurile agricole, prin săparea unor canale de scurgere şi prin instalarea de agregate de pompare mobile; 

   b) aplicarea măsurilor sanitaro-epidemice necesare; 

 c) stabilirea pagubelor fizice şi valorice determinate de inundaţii, fenomene meteorologice periculoase şi poluări accidentale şi a măsurilor necesare pentru refacerea obiectivelor afectate; 

   d) refacerea căilor de comunicaţii şi a podurilor, refacerea instalaţiilor de pompare a apelor; 

   e) refacerea liniilor de telecomunicaţii şi de transport al energiei electrice; 

   f) repararea şi punerea în funcţiune a conductelor de apă, aburi, gaze, petrol, avariate sau distruse; 

   g) repunerea în funcţiune a obiectivelor social-economice afectate; 

   h) sprijinirea populaţiei pentru refacerea sau repararea gospodăriilor proprietate personală, avariate sau distruse; 

   i) demolarea lucrărilor hidrotehnice provizorii de apărare, care împiedică desfăşurarea normală a activităţilor şi recuperarea materialelor care mai pot fi folosite, refacerea terasamentelor degradate, remedierea avariilor la lucrările hidrotehnice. 

         Starea de alertă se declanşează în momentul în care se constată apariţia fenomenului periculos sau când probabilitatea de apariţie este stabilită prin prognoză. 

         În cazul unor situaţii de urgenţă etapele şi fazele de intervenţie se grupează în:

                        - predezastru;

                        - pe timpul producerii dezastrului;

                        - postdezastru.

         Pe timpul perioadei de predezastru se desfăşoară următoarele acţiuni:

- verificarea periodică a modului de funcţionare a fluxului informaţional pentru avertizarea – alarmarea populaţiei ; se realizează prin desfăşurarea periodică a exerciţiilor de simulare;

- actualizarea schemei fluxului informaţional din planurile de apărare şi stabilirea mijloacelor de telecomunicaţii ce vor fi folosite;

· întocmirea unor planuri de apărare şi evacuare în cazul unor dezastre;

· dotarea comitetului local pentru situaţii de urgenţă şi a formaţiilor de intervenţie cu materiale specifice;

· constituirea stocurilor de materiale şi mijloace de intervenţie, precum şi asigurarea de mijloace necesare avertizării şi alarmării populaţiei din zonele de risc;

         Pe timpul producerii dezastrului sunt evidenţiate trei etape care diferă între ele prin gradul de pericol prezentat:

         a) Pe timpul stării de atenţie se desfăşoară următoarele acţiuni:

- convocarea imediată  în şedinţă extraordinară a comitetului local pentru situaţii de urgenţă;

 - asigurarea funcţionării fluxului informaţional între comitetul local pentru situaţii de urgenţă şi centrul operaţional al inspectoratului judeţean pentru situaţii de urgenţă;

- asigurarea unor măsuri de limitare a efectelor dezastrului de către formaţiile de intervenţie proprii;

- informarea permanentă a populaţiei cu măsurile urgente care trebuie aplicate;

- coordonează repartiţia forţelor şi mijloacelor de intervenţie în zonele afectate.

         b) Pe timpul stării de alarmă se desfăşoară următoarele acţiuni:

· asigurarea permanenţei la primărie în cazul în care se instituie direct starea de alarmă;

· asigurarea fluxului informaţional între comitetul local pentru situaţii de urgenţă şi centrul operaţional al inspectoratului judeţean pentru situaţii de urgenţă;

· punerea în aplicare a măsurilor care se instituie la declararea stării de alertă la nivelul localităţii şi verificarea modului de realizare a acestora;

· informarea permanentă a populaţiei cu măsurile urgente care trebuie aplicate;

· evacuarea preventivă a oamenilor, animalelor şi bunurilor materiale în afara zonelor potenţial periculoase;

· asigurarea pazei bunurilor evacuate;

· luarea măsurilor de întrerupere a alimentării cu energie electrică; 

· stabilirea de rute ocolitoare a zonei calamitate şi asigurarea ordinii pe timpul operaţiunilor de evacuare şi salvare cu ajutorul forţelor de ordine;

         c) Pe timpul stării de pericol se desfăşoară următoarele acţiuni:

· asigurarea fluxului informaţional între  comitetul local pentru situaţii de urgenţă şi centrul operaţional al inspectoratului judeţean pentru situaţii de urgenţă;

· informarea permanentă a populaţiei cu măsurile urgente care trebuie aplicate;

· evacuarea preventivă a oamenilor, animalelor şi bunurilor materiale în afara zonelor potenţial periculoase;

· asigurarea pazei bunurilor evacuate;

· luarea măsurilor de întrerupere a alimentării cu energie electrică;

· stabilirea de rute ocolitoare a zonei calamitate şi asigurarea ordinii pe timpul operaţiunilor de evacuare şi salvare cu ajutorul forţelor de ordine;

· cazarea persoanelor sinistrate, aprovizionarea cu apă, alimente, bunuri de strictă necesitate;

· distribuirea de ajutoare pentru populaţie;

· colectarea, transportul şi incinerarea animalelor moarte;

         Pe timpul perioadei de postdezastru se desfăşoară următoarele acţiuni:

         -  asigurarea funcţionării permanente a centrului operativ în cadrul primăriei;

- informarea permanentă a populaţiei cu măsurile urgente care trebuie aplicate;

- menţinerea  pazei bunurilor evacuate;

- menţinerea rutelor ocolitoare a zonelor calamitate şi asigurarea ordinii pe timpul operaţiunilor de evacuare şi salvare;

- cazarea persoanelor sinistrate, aprovizionarea cu apă, alimente, bunuri de strictă necesitate;

· distribuirea de ajutoare pentru populaţie;

· aplicarea de măsuri sanitaro-epidemice necesare prevenirii epidemiilor şi epizootiilor;

· luarea de măsuri pentru refacerea infrastructurii afectate;

· identificarea victimelor, sinistraţilor şi întocmirea situaţiei cu persoanele dispărute;

· colectarea, transportul şi incinerarea animalelor moarte;

· refacerea capacităţii de acţiune a sistemului de protecţie – intervenţie.
        Desfăşurarea intervenţiei se face gradual, după caz, astfel:

- alarmarea serviciului voluntar, concomitent cu anunţarea/alertarea structurilor profesioniste de intervenţie ale inspectoratului judeţean pentru situaţii de urgenţă;

- intervenţia propriu-zisă efectuată de serviciul voluntar al comunei;

- sprijinul acordat intervenţiei ( în tehnică şi personal specializat ) de către structurile profesioniste. 

         Serviciul voluntar pentru situaţii de urgenţă solicită în sprijin intervenţia serviciilor de urgenţă profesioniste ori de câte ori amploarea situaţiei de urgenţă depăşeşte capacitatea de răspuns a acestuia.

         În prima fază are loc alarmarea serviciului voluntar, concomitent cu anunţarea/alertarea structurilor profesioniste de intervenţie ale Inspectoratului Judeţean pentru Situaţii de Urgenţă „Banat” al judeţului Timiş.

         În continuare se informează preşedintele, respectiv membrii comitetului local pentru situaţii de urgenţă în legătură cu existenţă unui risc.

         Se trece la următoarea acţiune, respectiv la deplasarea la locul intervenţiei atât a formaţiei de intervenţie cât şi a membrilor C.L.S.U., pentru a evalua la faţa locului 

proporţiile situaţiei create. 

         În continuare are loc intrarea în acţiune a forţelor de intervenţie, amplasarea mijloacelor de intervenţie şi realizarea dispozitivului preliminar. Echipa de cercetare de la faţa locului în urma recunoaşterii şi analizei situaţiei existente ia primele decizii şi dă ordinul de intervenţie.

         În funcţie de gravitatea situaţiei de urgenţă existente, primarul convoacă toţi membrii comitetului local pentru situaţii de urgenţă şi în urma analizei rapoartelor privind situaţia existentă stabileşte măsuri şi acţiuni specifice pentru gestionarea acestora şi urmăreşte îndeplinirea lor prin centrul operativ. 

         Dacă situaţia o impune are loc, la propunerea C.L.S.U., evacuarea, salvarea şi/sau protejarea persoanelor, animalelor şi bunurilor. În continuare se finalizează dispozitivul de intervenţie la situaţia concretă prin manevre de forţe atât din rândul membrilor S.V.S.U., cât şi din rândul cetăţenilor, dispozitiv menit să facă faţă situaţiei.

         Localizarea şi limitarea efectelor dezastrului intră în atribuţiile S.V.S.U., iar atunci când capacitatea de răspuns a acestuia este depăşită se apelează la structurile profesioniste din cadrul Inspectoratului Judeţean pentru Situaţii de Urgenţă „Banat” al Judeţului Timiş.

         Înlăturarea efectelor negative produse de dezastre este următoarea etapă de acţiune. În acest scop se vor lua măsuri pentru repunerea în funcţiune a instalaţiilor de alimentare cu apă, a obiectivelor social-economice afectate, refacerea căilor de comunicaţii, a podurilor, aplicarea de măsuri sanitaro-epidemice concomitent cu regruparea forţelor şi mijloacelor care au participat în misiune şi retragerea acestora în locul de dislocare permanentă.

         De asemenea după încheierea intervenţiei se organizează refacerea sistemului de protecţie-intervenţie.

         Şeful S.V.S.U. întocmeşte un proces-verbal de intervenţie şi un raport de intervenţie care va fi trimis şi I.S.U. în termen de 3 zile de la producerea fenomenului, iar comitetul local pentru situaţii de urgenţă un raport de sinteză care va fi trimis centrului operativ din cadrul I.S.U.

Secțiunea a 3-a
                               Faze de urgenţă a acţiunilor 

         În funcţie de locul, natura, amploarea şi evoluţia evenimentului, intervenţiile serviciilor profesioniste pentru situaţii de urgenţă sunt organizate astfel:

a) urgenţa I  –  asigurată de serviciul voluntar pentru situaţii de urgenţă al comunei Liebling;

b) urgenţa a II-a  –  asigurată de către detaşamentul 2 Pompieri Timişoara;

c) urgenţa a III-a  –  asigurată de către  subunităţi din cadrul Inspectoratului Judeţean pentru Situaţii de Urgenţă „Banat” al Judeţului Timiş;

d) urgenţa a IV-a  –  asigurată de către  subunităţi din cadrul Inspectoratului Judeţean pentru Situaţii de Urgenţă „Banat” al Judeţului Timiş.

Secțiunea a 4-a
                                Acţiunile de protecţie - intervenţie

         Misiunile forţelor de intervenţie indiferent dacă s-a dispus sau nu instituirea stării de urgenţă se referă la:

- salvarea (prevenire şi protecţia) populaţiei, animalelor, bunurilor materiale şi valorilor de patrimoniu, de acţiunile distructive ale dezastrelor prin înştiinţare, alarmare şi evacuare sau dispersare temporară, adăpostire, descarcerare;

- decontaminarea chimică radioactivă a personalului, terenului, clădirilor, instalaţiilor şi echipamentului, în cazul producerii unor accidente nucleare sau chimice;

- limitarea şi înlăturarea avariilor la reţelele de utilitate publică;

- izolarea focarelor epidemiilor sau epizootiilor;

- acordarea primului ajutor, trierea şi evacuarea răniţilor la formaţiunile medicale fixe sau mobile cele mai apropiate;

- acordarea asistenţei medicale specializate şi spitalizarea persoanelor rănite, arse, iradiate, contaminate, intoxicate;

- amenajarea unor spaţii de locuit improvizate sau specializate, inclusiv a unor tabere de sinistraţi (refugiaţi), pentru persoanele rămase fără locuinţe;

- paza şi supravegherea zonelor calamitate, colectarea, depozitarea, transportul şi distribuirea ajutoarelor umanitare de strictă necesitate pentru populaţia rămasă fără locuinţe;

- paza şi însoţirea convoaielor umanitare;

- înlăturarea tuturor urmărilor dezastrelor şi participarea la refacerea condiţiilor pentru reluarea, în stare de normalitate a activităţilor sociale şi economice;

         Toate acestea se pot desfăşura succesiv sau simultan în faza de producere a dezastrului precum şi după producerea acestuia (postdezastru), în acest ultim caz; misiunile fiind împărţite în misiuni post-dezastru pe termen scurt, pe termen mediu, respectiv pe termen lung.

Secțiunea a 5-a
                                             Instruirea

         Planificarea, organizarea şi desfăşurarea pregătirii personalului din cadrul autorităţilor, organismelor şi structurilor cu atribuţii în domeniul situaţiilor de urgenţă se execută având la bază următoarele acte normative:
· Legea nr.481/2004 privind protecţia civilă, modificată şi completată prin Legea nr.212/2006;
· Legea nr. 307/2006 privind apărarea împotriva incendiilor;
· Legea nr.46/1996 privind pregătirea populaţiei pentru apărare, cu modificările şi completările ulterioare;
· Legea învăţământului nr.84/1995, republicată, cu modificările şi completările ulterioare;
· Hotărârea Guvernului României nr.308/1995 privind organizarea şi funcţionarea activităţii de pregătire în domeniul apărării civile;
· Ordinul Ministrului Administraţiei şi Internelor nr.712/2005 privind instruirea salariaţilor în domeniul situaţiilor de urgenţă, modificat şi completat prin OMAI nr.786/2005;
· Ordinul Ministrului Administraţiei şi Internelor nr.718/2005 pentru aprobarea Criteriilor de performanţă privind structura organizatorică şi dotarea serviciilor voluntare pentru situaţii de urgenţă;
· Ordinul Ministrului Administraţiei şi Internelor nr.1474/2006 pentru aprobarea Regulamentului de planificare, organizare, pregătire şi desfăşurare a activităţii de prevenire a situaţiilor de urgenţă;
· Dispoziţia Inspectorului General nr.1122/I.G./23.09.2005 pentru aprobarea Metodologiei de elaborarea documentelor de organizare planificare şi evidenţă a învăţământului din instituţiile de pregătire din subordinea Inspectoratului General;
· Ordinul inspectorului general nr. 629 I.G. din 13.12.2006 privind organizarea şi desfăşurarea pregătirii în domeniul situaţiilor de urgenţă în anul 2007.
         Obiectivele pregătirii în domeniul situaţiilor de urgenţă se împart în:


A) Obiective generale

         Îndeplinirea atribuţiilor ce revin autorităţilor administraţiei publice locale şi structurilor cu atribuţii în domeniu pentru prevenirea şi gestionarea situaţiilor de urgenţă.


B) Obiective specifice


- Optimizarea activităţii de stabilire a măsurilor şi acţiunilor specifice pentru gestionarea situaţiilor de urgenţă civilă.

- Actualizarea catalogului cuprinzând clasificarea localităţilor, a instituţiilor, a agenţilor economici şi a obiectivelor din punct de vedere al protecţiei civile.

- Redimensionarea comitetelor pentru situaţii de urgenţă şi centrelor operative potrivit necesităţilor operative şi volumului sarcinilor de îndeplinit.
                         -  Asigurarea fundamentării şi standardizării planurilor de analiză şi acoperire a riscurilor la nivelul unităţilor administrativ teritoriale.


- Elaborarea la nivel judeţean şi local a planurilor pentru asigurarea resurselor umane, materiale şi financiare necesare gestionării situaţiilor de urgenţă.

- Redefinirea misiunilor, atribuţiilor şi competenţelor structurilor cu responsabilităţi pentru gestionarea şi intervenţia la situaţii de urgenţă prin coordonarea metodologică a constituirii, pregătirii şi funcţionării organismelor, structurilor şi serviciilor pentru management şi intervenţie în situaţii de urgenţă.

- Colaborarea în cadrul multilateral şi continuarea dezvoltării relaţiilor cu instituţiile similare din străinătate.

- Derularea programelor de dotare şi operaţionalizare a serviciilor voluntare de urgenţă existente la nivelul unităţilor administrativ teritoriale.

- Desfăşurarea unor activităţi de pregătire în comun a echipelor voluntare specializate pe tipuri de intervenţie.
         Pregătirea în domeniul situaţiilor de urgenţă se va realiza pe niveluri de competenţă, structuri funcţionale şi pe categorii de personal, fiind structurată astfel:
1. Pregătirea personalului de conducere din cadrul administraţiei publice judeţene şi locale cu atribuţii în domeniul managementului situaţiilor de urgenţă.
2. Pregătirea membrilor Comitetului Judeţean pentru Situaţii de Urgenţă şi a comitetelor locale pentru situaţii de urgenţă, centrelor operative şi celulelor de urgenţă, a inspectorilor şi personalului de specialitate cu atribuţii în domeniile apărării împotriva incendiilor şi protecţiei civile, precum şi a personalului serviciilor publice voluntare şi serviciilor private pentru situaţii de urgenţă.

3. Pregătirea salariaţilor şi a populaţiei neîncadrate în muncă.

Pregătirea personalului nominalizat la punctele nr. 1 şi 2 se va executa prin:
a) cursuri organizate în cadrul Centrului Naţional de Perfecţionare a Pregătirii pentru Managementul Situaţiilor de Urgenţă Ciolpani, Centrului Naţional pentru Securitate la Incendiu şi Protecţie Civilă Bucureşti şi Centrul Zonal de Pregătire Cluj-Napoca.
b) convocări, instructaje, antrenamente de specialitate, aplicaţii, exerciţii şi concursuri organizate de către Inspectoratul pentru Situaţii de Urgenţă „Banat” al Judeţului Timiş la nivel judeţean şi de către Inspectoratul General pentru Situaţii de Urgenţă la nivel interjudeţean şi naţional.
         Personalul de conducere din cadrul administraţiei publice locale cu atribuţii în domeniul managementului situaţiilor de urgenţă , primarul respectiv sectretarul va participa o dată la 2-4 ani la un curs de pregătire cu scoatere de la locul de muncă, cu durata de 5 zile, la Centrul Zonal de Pregătire Cluj-Napoca. Cursurile sunt organizate pe serii. 
         Preşedinţii comitetelor locale pentru situaţii de urgenţă şi membrii acestora vor îndruma conducerile unităţilor de învăţământ pentru desfăşurarea pregătirii în 

domeniul situaţiilor de urgenţă în condiţii de eficienţă şi vor asigura asistenţă de specialitate.

         3. Pregătirea salariaţilor şi a populaţiei neîncadrate în muncă 

   3.1. Salariaţii din instituţiile publice şi operatorii economici se pregătesc prin instructaje şi antrenamente de avertizare, alarmare, evacuare, adăpostire şi prim ajutor, în funcţie de tipurile de risc la care sunt expuşi. Categoriile de instructaje, principiile, modalităţile, cerinţele şi condiţiile organizării activităţii de instruire sunt stabilite prin Ordinul ministrului administraţiei şi internelor nr.712/2005, modificat şi completat prin  Ordinul ministrului administraţiei şi internelor nr.786/2005.
   3.2. Populaţia neîncadrată în muncă se instruieşte prin participarea la exerciţiile de alarmare publică, aplicaţiile şi exerciţiile de specialitate, prin intermediul mass-media şi prin acţiunile derulate de organizaţiile neguvernamentale, potrivit specificului acestora.
              Controlul modului de realizare a planului de pregătire se execută prin participarea  persoanelor de conducere de la Inspectoratul General pentru Situaţii de Urgenţă şi/sau de la Inspectoratul pentru Situaţii de Urgenţă „Banat” al judeţului Timiş la aplicaţii. 
Secțiunea a 6-a

Realizarea circuitului informaţional-decizional şi de cooperare 
         Sistemul informaţional-decizional cuprinde ansamblul subsistemelor destinate observării, detectării, măsurării, stocării şi prelucrării datelor specifice, alarmării, notificării, culegerii şi transmiterii informaţiilor şi a deciziilor de către factorii implicaţi în acţiunile de prevenire şi gestionare a unei situaţii de urgenţă. 

         Informarea secretariatelor tehnice permanente ale comitetelor ierarhic superioare asupra locului producerii unei situaţiei de urgenţă specifică, evoluţiei acesteia, efectelor negative produse, precum şi asupra măsurilor luate, se realizează prin rapoarte operative. 

Primarii, conducerile comitetelor judeţene/locale pentru situaţii de urgenţă şi cele ale unităţilor social-economice amplasate în zone de risc, au obligaţia să asigure preluarea de la staţiile centrale şi locale a datelor şi avertizărilor meteorologice şi hidrologice, în vederea declanşării acţiunilor preventive şi de intervenţie. 

          CAPITOLUL V  
Resurse umane, materiale şi financiare
              La nivelul comunei Liebling, având în vedere faptul că principalele tipuri de riscuri identificate sunt cutremurele, inundaţiile şi incendiile există următoarele structuri cu atribuţii în domeniul gestionării situaţiilor de urgenţă:

- compartiment pentru prevenire format din 5 voluntari având atribuţii în prevenirea riscurilor producerii unor situaţii de urgenţă, prin activităţi de îndrumare şi control;

- formaţie de intervenţie pentru stingerea incendiilor;

- formaţie se salvare şi prim ajutor.

              În funcţie de gravitatea potenţialelor riscuri la nivelul comunei, pe lângă membrii S.V.S.U. al comunei Liebling mai pot participa: poliţia, cadre sanitare, cadre sanitar-veterinare, forţe din cadrul populaţiei, iar atunci când situaţia o cere se va apela la formaţiile de pompieri militari.

              Pentru buna funcţionare a serviciului voluntar pentru situaţii de urgenţă, potrivit legii, în anul 2025, din bugetul local şi din taxe speciale s-au alocat suma de 10.000 lei în scopul dotării cu echipamente, materiale şi tehnica necesară, pentru întreţinerea acestora precum şi pentru pregătirea personalului voluntar.

              Serviciul voluntar pentru situaţii de urgenţă al comunei Liebling dispune pentru stingerea incendiilor de o autospecială ATI SR 114, ( nu este funcțională) iar ca mijloace de înştiinţare-alarmare de o sirenă electrică și una electronică.
              Numărul de persoane care fac parte din cadrul S.V.S.U. al comunei Liebling este de 26, din care: 2 personal angajat şi 24 personal voluntar. Din cadrul C.L.S.U. al comunei Liebling fac parte 10 membrii. 

CAPITOLUL VI

 Logistica acţiunilor
         Forţele şi mijloacele de intervenţie în cazul produceri unei Situaţii de Urgenţă sunt cele stabilite în Planul de apărare a comunei. Acestea se organizează, se stabilesc şi se pregătesc conform planului teoretic de pregătire pentru anul 2024.

         Logistica acţiunilor de pregătire teoretică şi practică de prevenire şi gestionare a situaţiilor de urgenţă, se asigură de către autorităţile, instituţiile şi operatorii economici cu atribuţii în domeniu în raport de răspunderi, măsuri şi resurse necesare.

         În cazul producerii de situaţii de urgenţă:

· responsabil cu evacuarea : Munteanu Ioan-Gheorghe
· responsabil cu permanența : Pleșa Radu-Marius
· responsabil cu întocmirea rapoartelor zilnice : Vlascici Mariana Corina
· responsabil cu intervenţia : Guler-Haţegan Marcel











PAGE  

